**დანართი N4**

**სამუშაო ჯგუფის მიერ საჭიროებათა კვლევის ჩატარების ინსტრუქცია**

ზუგდიდის მუნიციპალიტეტში ადგილობრივი სოციალური პოლიტიკისა და მუნიციპალური სოციალური პროგრამების დეგეგმვის მიზნით მოწყვლადი სამიზნე ჯგუფების ბავშვებისა და ბავშვიანი ოჯახების საჭიროებათა კვლევა ტარდება შემდეგი სქემის მიხედვით:

1. მონაცემთა მოძიება და ანალიზი;
2. ლიტერატურის კველვა და სამართლებრივი ბაზის ანალიზი;
3. სოციოლოგიური კვლევა;
4. დაკვირვება და შემთხვევათა ანალიზი;
5. საჭიროებათა კვლევისას მიღებული მონაცემების დამუშავება და ანალიზი;
6. საჭიროებათა კვლევის პირველადი ანგარიშის საჯარო განხილვა;
7. საჭიროებათა კვლევის საბოლოო ანგარიში;
	1. **მონაცემთა მოძიებისა და ანალიზი**
	2. **სტატისტიკური მონაცემების მოძიება და ანალიზი**

შესასრულებელი სამუშაო: თითოეული სამიზნე ჯგუფის შესახებ სახელმწიფო, მუნიციპალურ, არასამთავრობო და სამოქალაქო სექტორში *ხელმისაწვდომი რაოდენობრივი მონაცემების გამოთხოვა და დამუშავება*, *არსებული პროგრამებისა და მიმართვიანობის სტატისტიკის ანალიზი*, *ანკეტური გამოკითხვისა და პირისპირი ინტერვიუს გზით მონაცემების მიღება მიზნობრივი ჯგუფის რაოდენობის და შემადგენლობის შესახებ*.

ინფორმაცია იკრიბება თითოეული სამიზნე ჯგუფისთვის ცალცალკე. ამისათვის სამუშაო ჯგუფი მოიძიებს საჯაროდ განთავსებულ სტატისტიკურ მონაცემებს, ინფორმაციის გამოთხოვის მიზნით მიმართვას რელევანტურ დაწესებულებას (სახელმწიფო ზრუნვის სააგენტო, სოციალური მომსახურების სააგენტო, სოციალური სერვისების მიმწოდებლები, სხვა დაინტერესებული მხარეები), ითვალისწინებს მუნიციპალიტეტის მერიის სოციალური სამსახურის მიერ მოწოდებულ ინფორმაციას სოციალურ პროგრამებზე მიმართვიანობისა და პროგრამების კომპონენტების შესახებ.

შემსრულებელი: სამუშაო ჯგუფის წევრი/წევრები (სასურველია, ბავშვის დაცვის განყოფილების ან სოციალური სამსახურის წარმომადგენლები).

* 1. **თითოეული სამიზნე ჯგუფის წარმომადგენლების გამოვლენა/იდენტიფიკაცია საჭიროებათა კვლევაში მათი ჩართვის მიზნით.**

შესასრულებელი სამუშაო: სამიზნე ჯგუფების წარმომადგენლების გამოვლენა/აღრიცხვა.

სამიზნე ჯგუფის წარმომადგენელბის გამოვლენა და აღრიცხვა ხდება ადმინისტრაციულ ერთეულში მერის წარმომადგენლის მეშვეობით, თითოეული სამიზნე ჯგუფისთვის ცალცალკე, ქვეჯგუფების მიხედვით. ამისათვის მერის წარმომადგენელი მოიძიებს და აღრიცხავს თავის სამოქმედო ტერიტორიაზე სამიზნე ჯგუფების სავარაუდო წარმომადგენლებს, როგორც მოწყვლადობის სტატუსის მქონე პირებს (სოციალურად დაუცველი, მარჩენალდაკარგული, შშმ პირი), ასევე ისეთ პირებს და ოჯახებს, რომლებსაც გარკვეული მიზეზების გამო ჯერ არ მიუმართავთ სახელმწიფო ორგანოსთვის შესაბამისი სტატუსის მისაღებად, თუმცა, სავარაუდოდ, შესაძლებელია აკმაყოფილებდნენ სტატუსის მინიჭებისათვის დადგენილ კრიტერიუმებს. მერის წარმომადგენლის მიერ სამიზნე ჯგუფის წევრების მოძიებისას ივსება პირველადი აღრიცხვის ფორმა (თითოეული სამიზნე ჯგუფისთვის ცალკე), რომელშიც პირის თანხმობით მიეთითება პირის პერსონალური მონაცემები, საკონტაქტო ინფორმაცია და მიზნობრივი ჯგუფი (აღრიცხვის ფორმის ნიმუში მოცემულია დანართში N7). შევსებული აღრიცხვის ფორმა წარედგინება კვლევის სამუშაო ჯგუფის უფლებამოსილ წევრს, რომელიც ახარისხებს და აჯამებს მიღებულ ინფორმაციას და რაოდენობრივი მონაცემი შეაქვს აღრიცხვის შემაჯამებელ ფორმაში.

შემსრულებელი: მერის წარმომადგენელი ადმინისტრაციულ ერთეულში, სამუშაო ჯგუფის წევრი/წევრები (სოციალური სამსახურის ან იურიდიული სამსახურის წარმომადგენელი)

***მნიშვნელოვანია:*** ისეთი პირების გამოვლენისას, რომლებსაც ჯერ არ მიუმართავთ შესაბამისი უწყებისთვის მოწყვლადობის დადგენისა და სოციალურად დაუცველის ან შეზღუდული შესაძლებლობების მქონე პირის სტატუსის მიღების მიზნით, თუმცა სავარაუდოდ შეიძლება აკმაყოფილებდნენ სტატუსის მინიჭებისთვის დადგენილ კრიტერიუმებს, ადმინისტრაციულ ერთეულში **მერის წარმომადგენელი ვალდებულია მიაწოდოს მათ ინფორმაცია და გაუწიოს კონსულტაცია შესაბამისი უწყებისთვის მიმართვის თაობაზე.**

სამიზნე ჯგუფების წარმომადგენლების აღრიცხვის პარალელურად, სამუშაო ჯგუფის წევრები ადგენენ დაინტერესებული მხარეების ჩამონათვალს - სახელმწიფო ზრუნვის სააგენტო, სოციალური მომსახურების სააგენტო, საგანმანათლებლო რესურსცენტრი, ბავშვის უფლებების დაცვის საკითხზე მომუშავე არასამთავრობო სექტორი, სათემო ორგანიზაციები, ახალგაზრდული ორგანიზაციები და სხვა. დაინტერესებული მხარეების დადგენისას მნიშვნელოვანია გათვალისწინებული იყოს მათი საქმიანობის სფერო, სკითხის ცოდნა და გამოცდილება და, რაც მთავარია, თანამშრომლობის სურვილი. რადგან სამიზნე ჯგუფის წევრების გამოკითხვა (ანუ სოციოლოგიური კვლევის საველე სამუშაოები) უნდა მოხდეს კონკრეტული კითხვარის მეშვეობით, სამუშაო ჯგუფის გადაწყვეტილებით შესაძლებელია კითხვარის განხილვა დაინტერესებული მხარეების ფოკუს-ჯგუფში, რათა კიდევ ერთხელ გადამოწმდეს, რამდენად რელევანტური და ინფორმაციის მომცემია კითხვარი.

1. **ლიტერატურის კვლევა და სამართლებრივი ბაზის ანალიზი**

ლიტერატურის კვლევის ეტაპზე ხდება მუნიციპალიტეტის მიერ ჩატარებული წინა კვლევის (ასეთის არსებობის შემთხვევაში) ან სოციალურ და ბავშვის უფლებების სფეროში მომუშავე დამოუკიდებელი ორგანიზაციების მიერ ჩატარებული კვლევების, აგრეთვე სოციალური დაცვის სფეროში ცენტრალური ხელისუფლების, საერთაშორისო ორგანიზაციების და არასამთავრობო სექტორის ანგარიშების გაცნობა.

ამისათვის შესაძლებელია მოძიებული იყოს ინტერნეტში განთავსებული ინფორმაცია, ანგარიშები, კვლევის შედეგები, რეკომენდაციები. ლიტერატურის კველვა საშუალებას იძლევა დაიხვეწოს სოციოლოგიური კვლევისას გამოსაყენებელი კითხვარები, აადვილებს მონაცემების ანალიზს, შესაძლებლობას იძლევა გამოვკვეთოთ ყურადსაღები საკითხები და დავაკვირდეთ საჭიროებების ცვალებადობის ტენდენციას. მნიშვნელოვანია, რომ ლიტერატურის კვლევისას ინფორმაციის დახარისხება/გაანალიზება მოხდეს თითოეული სამიზნე ჯგუფისთვის ცაკლე.

შემსრულებელი: სამუშაო ჯგუფის წევრი/წევრები (ბავშვის დაცვის განყოფილების ან სოციალური სამსახურის წარმომადგენლები).

სამართლებრივი ბაზის ანალიზი და ნორმატიული საჭიროებების იდენტიფიცირება - ნორმატიული საჭიროების იდენტიფიცირების მიზნით სამუშაო ჯგუფის წევრები (სოციალური სამსახურის და იურიდიული სამსახურის თანამშრომლები ერთობლივად), ეცნობიან და აანალიზებენ ბავშვის უფლებების დაცვისა და სოციალური დაცვის სფეროში მოქმედ სამართელბრივ აქტებს. სამართლებრივი ბაზის შესწავლას აქვს შემდეგი დანიშნულება: ა) უნდა გამოიკვეთოს ბენეფიციართა უფლებების რეალიზებასთან დაკავშირებული ნორმატიული საჭიროებები; ბ) უნდა გაიმიჯნოს ბენეფიციართათვის სახელმწიფო და მუნიციპალურ დონეზე გასაწევი მომსახურება და სერვისები, რათა თავიდან იქნას აცილებული პროგრამების/ქვეპროგრამების დუბლირება და ადგილობრივმა სოციალურმა პროგრამებმა შეავსოს სახელმწიფო პროგრამები.

ინფორმაციის წყარო: სოციალური მომსახურების სფეროში არსებული საკანონმდებლო და კანონქვემდებარე აქტები, ნორმატივები და სტანდარტები; დემოგრაფიული და სოციალური ტენდენციის ანალიზი (პროგნოზისთვის).

სამართლებრივი აქტების სარეკომენდაციო ჩამონათვალი:

1. **საქართველოს კონსტიტუცია**

[www.matsne.gov.ge/ka/document/view/30346?publication=36&scroll=0](http://www.matsne.gov.ge/ka/document/view/30346?publication=36&scroll=0)

1. **შეზღუდული შესაძლებლობის მქონე პირთა უფლებების კონვენცია**

<https://www.moh.gov.ge/uploads/files/2019/Failebi/28.06.2019-4.pdf>

1. **კონვენცია ბავშის უფლებების შესახებ**

<https://matsne.gov.ge/ka/document/view/1399901?publication=0>

1. **ადგილობრივი თვითმმართველობის კოდექსი**

[www.matsne.gov.ge/ka/document/view/2244429?publication=60&scroll=0](http://www.matsne.gov.ge/ka/document/view/2244429?publication=60&scroll=0)

1. **ბავშვის უფლებათა კოდექსი**

[www.matsne.gov.ge/ka/document/view/4613854?publication=2&scroll=0](http://www.matsne.gov.ge/ka/document/view/4613854?publication=2&scroll=0)

1. **შეზღუდული შესაძლებლობების მქონე პირთა უფლებების შესახებ**

<https://matsne.gov.ge/ka/document/view/4923984?publication=1>

1. **კანონი სოციალური დახმარების შესახებ**

[www.matsne.gov.ge/ka/document/view/23098?publication=15&scroll=0](http://www.matsne.gov.ge/ka/document/view/23098?publication=15&scroll=0)

1. **კანონი სოციალური მუშაობის შესახებ**

[www.matsne.gov.ge/ka/document/view/4231958?publication=6&scroll=400](http://www.matsne.gov.ge/ka/document/view/4231958?publication=6&scroll=400)

1. **კანონი დისკრიმინაციის ყველა ფორმის აღმოფხვრის შესახებ**

<https://matsne.gov.ge/ka/document/view/2339687?publication=3>

1. **კანონი ადრეული და სკოლამდელი აღზრდისა და განათლების შესახებ**

<https://matsne.gov.ge/ka/document/view/3310237?publication=11&fbclid=IwAR234Ei1Au1nmJSF04gC6RyhLFyY7FNVon5EEWVWFkMefcCKgd_5xduu1n0>

1. **ქალთა მიმართ ძალადობის ან/და ოჯახში ძალადობის აღკვეთის, ძალადობის მსხვერპლთა დაცვისა და დახმარების შესახებ**

<https://matsne.gov.ge/ka/document/view/26422?publication=21>

1. **ბავშვთა ადრეული ინტერვენციის მომსახურების მინიმალური სტანდარტი**

 <https://www.moh.gov.ge/ka/661/bavSvTa-adreuli-intervenciis-momsaxurebis-minimaluri-standarti>

1. **საქართველოს მთავრობის დადგენილება „ბავშთა დაცვის მიმართვიანობის (რეფერირების) პროცედურების დამტკიცების შესახებ“**

<http://ssa.gov.ge/files/01_GEO/Bavshvta-zrunva/07.02.2019.pdf>

1. **საქართველოს მთავრობის დადგენილება სოციალური რეაბილიტაციისა და ბავშვზე ზრუნვის 2022 წლის სახელმწიფო პროგრამის დამტკიცების შესახებ**

<https://matsne.gov.ge/ka/document/view/5343874?publication=0>

1. **სოციოლოგიური კველვა**

სოციოლოგიური კვლევის ეტაპი მოიცავს სამიზნე ჯგუფის და, საჭიროების შემთხვევაში, ადგილობრივი სათემო ორგანიზაციების გამოკითხვას, აგრეთვე, სოციალური დაცვის, ბავშვთა დაცვის და სიღარიბის შემცირებაზე მომუშავე როგორც საჯარო დაწესებულებების, ასევე არასამთავრობო ორგანიზაციების (მ.შ. მშობელთა ორგანიზაციების, ბავშვთა და ახალგაზრდული ორგანიზაციების) წარმომადგენლების, დარგის ექსპერტების გამოკითხვას, კონკრეტული სამიზნე ჯგუფის საჭიროებებს შესახებ ინფორმაციის მიღების მიზნით.

* 1. **საჭიროებების შესახებ ინფორმაციის შესაძლო წყაროების ჩამონათვალი სამიზნე ჯგუფების მიხედვით**
* სამიზნე ჯგუფი „შეზღუდული შესაძლებლობის მქონე ბავშვი (სტატუსის მქონე/სტატუსის არმქონე), აგრეთვე გავნითარების სირთულის მქონე ბავშვი“ - ინფორმაციის წყარო: ა) შეზღუდული შესაძლებლობის ან განვითარების სირთულის მქონე 6 -17 წლის ასაკის ბავშვი; ბ) შეზღუდული შესაძლებლობის ან განვითარების სირთულის მქონე ბავშვის მშობელი/მეურვე; გ) შშმ ბავშვის უფლებების დაცვის საკითხებზე მომუშავე საჯარო და არასამთავრობო სექტორის წარმომადგენლები;
* სამიზნე ჯგუფი „მშობლის მზრუნველობას მოკლებული ბავშვი (მ.შ.: ობოლი ან მარჩენალდაკარგული ბავშვი, მშობლის მიგრაციის გამო ნათესავებთან დროებით მცხოვრები ბავშვი)“ - ინფორმაციის წყარო: ა) მშობლის მზრუნველობას მოკლებული 6 -17 წლის ასაკის ბავშვი; ბ) მშობლის მზრუნველობას მოკლებული ბავშვის მშობელი/მეურვე; გ) ბავშვის უფლებების დაცვის საკითხებზე მომუშავე საჯარო და არასამთავრობო სექტორის წარმომადგენლები;
* სამიზნე ჯგუფი „მიუსაფარი ბავშვი“ - ინფორმაციის წყარო: ა) ქუჩაში მცხოვრები ან ქუჩაში მომუშავე 6 -17 წლის ასაკის ბავშვი; ბ) ქუჩაში მომუშავე ან ქუჩაში მცხოვრები ბავშვის მშობელი/მეურვე; გ) ბავშვის უფლებების დაცვის საკითხებზე მომუშავე საჯარო და არასამთავრობო სექტორის წარმომადგენლები;
* სამიზნე ჯგუფი „სახელმწიფო ზრუნვიდან რეინტეგრირებული ბავშვი“ - ინფორმაციის წყარო: ა) სახელმწიფო ზრუნვიდან რეინტეგრირებული 6-17 წლის ბავშვი; ბ) სახელმწიფო ზრუნვიდან რეინტეგრირებული ბავშვის მშობელი/მეურვე; გ) სახელმწიფო ზრუნვის სააგენტო; დ) ბავშვის უფლებების დაცვის საკითხებზე მომუშავე არასამთავრობო სექტორის წარმომადგენლები;
* სამიზნე ჯგუფი „ბავშვი ღარიბი ოჯახიდან, რომლის მშობელი/მეურვე არის შეზღუდული შესაძლებობის მქონე პირი“ - ინფორმაციის წყარო: ა) 6-17 წლის ბავშვი, რომლის მშობელი/მეუვრე არის შეზღუდული შესაძლებლობის მქონე პირი; ბ) ასეთი ბავშვის მშობელი/მეურვე; გ) ბავშვის უფლებების დაცვის საკითხებზე მომუშავე არასამთავრობო სექტორის წარმომადგენლები;
* სამიზნე ჯგუფი „ღარიბი ბავშვიანი ოჯახი (სოციალურად დაუცველის სტატუსის მქონე/სტატუსის არმქონე) და ღარიბი მრავალშვილიანი ოჯახი“ - ინფორმაციის წყარო: ა) 6-17 წლის ბავშვი ღარიბი (სოციალურ-ეკონომიკურად მოწყვლადი, მ.შ. მრავალშვილიანი) ოჯახიდან; ბ) ასეთი ბავშვის მშობელი/მეურვე; გ) ბავშვის უფლებების დაცვის საკითხებზე მომუშავე არასამთავრობო სექტორის წარმომადგენლები;
* სამიზნე ჯგუფი „ტერიტორიული მოწყვეტილობის გამო განათლების და ჯანდაცვის სერვისებზე შეზღუდული წვდომის მქონე ბავშვი“ - ინფორმაციის წყარო: ა) სერვისებზე შეზღუდული წვდომის მქონე 6-17 წლის ბავშვები; ბ) ასეთი ბავშვების მშობელი/მეურვე; გ) ადგილობრივი თემის წარმომადგენლები; დ) საგანმანათლებლო რესურსცენტრი; ე) ბავშვის უფლებების დაცვის საკითხებზე მომუშავე არასამთავრობო სექტორის წარმომადგენლები;
* სამიზნე ჯგუფი „ძალადობის მსხვერპლი ბავშვი“- ინფორმაციის წყარო: ა) სახელმწიფო ზრუნვის სააგენტო; ბ) მერიის სოციალური სამსახური/ბავშვის უფლებათა დაცვის განყოფილება; გ) ძალადობის მსხვერპლ ბავშვთა უფლებების დაცვისა და რეაბილიტაციის საკითხებზე მომუშავე არასამთავრობო სექტორის წარმომადგენლები;
	1. **სოციოლოგიური კვლევის პოროცესში სამიზნე ჯგუფის წამომადგენლების ინტერვიუირება**

სამიზნე ჯგუფის წარმომადგენლების საჭიროებების შესახებ ინფორმაციის შეგროვება ხდება სამიზნე ჯგუფის წევრების ანკეტური გამოკითხვის გზით, წინასწარ შემუშავებული ინსტრუქციისა და ანკეტის მეშვეობით.

სამიზნე ჯგუფების წარმომადგენლების რაოდენობრივი მონაცმებისა და კვლევის რეპრეზენტაბელურობის ზღვარის გათვალისწინებით უნდა დადგინდეს თითოეული სამიზნე ჯგუფის (მ.შ. თითოეული ქვეჯგუფის) ფარგლებში რესპონდენტთა რაოდენობა. ანკეტური გამოკითხვისას რეპრეზენტაბელურობის ზღვარი სამიზნე ჯგუფის რესპონდენტებისთვის არის 1:10. კვლევის რესპონდენტები უნდა შეირჩნენ იმდაგვარად, რომ გათვალისიწნებული იყოს გენდერული ბალანსი, ეთნიკური უმცირესობების თანაბარი მონაწილეობა, სხვადასხვა ასაკობრივი ჯგუფი, კვლევამ პროპორციულად უნდა მოიცვას სამიზნე ჯგუფის ყველა ქვეჯგუფი და ადმინისტრაციული ერთეულის ყველა დასახლება (სადაც შესაძლებელია).

ინფორმაცია ადმინისტრაციულ ერთეულში გამოსაკითხი რესპონდენტების რაოდენობის შესახებ, ასევე შესავსები ანკეტის ფორმები და შევსების ინსტრუქცია გადაეცემა მერის წარმომადგენელს და განესაზღვრება ვადა ინტერვიუების ჩასატარებლად. სამუშაო ჯგუფში განისაზღვრება პირი, რომელიც ზოგად კოორდინაციას უწევს მერის წარმომადგენლების მიერ ინტერვიუების ჩატარების პროცესს, საჭიროების შემთვევაში უწევს მათ კონსულტაციას და იბარებს შევსებულ ანკეტებს.

**მნიშნელოვანია:**ანკეტების შედგენისას, რესპონდენტთან კომუნიკაციისა და მონაცემების შეგროვებისას დაცული უნდა იყოს კვლევის ეთიკური პრინციპები, მ.შ.: კვლევაში მონაწილეობის ნებაყოფილობითობა და ინფორმირებული თანხმობა, კონფიდენციალურობა, რესპონდენტებისათვის მათი უფლებების გაცნობა, აზრის გამოხატვის თავისუფლება, გენდერული ბალანსი და ეთნიკური უმცირესობების თანაბარი მონაწილეობა. ბავშვებთან კომუნიკაციის პროცესი უნდა იყოს დაფუძნებული ბავშვის პატივისცემასა და აზრის თავისუფალ გამოხატვაზე. ბავშვისთვის ინფორმაციის მიწოდება უნდა მოხდეს ბავშვისთვის გასაგებად, მისი ასაკისა და შესაძლებლობების გათვალისწინებით.

* 1. **სოციალური დაცვისა და ბავშვის უფლებების დაცვის საკითხებზე მომუშავე საჯარო და არასამთავრობო სექტორის წარმომადგენლებისგან ინფორმაციის მიღება სამიზნე ჯგუფების საჭიროებებზე**

გარდა სამიზნე ჯგუფების წარმომადგენლებისა, მათი საჭიროებების იდენტიფიცირების კუთხით მნიშვნელოვანია ინფორმაციის მიღება სოციალური დაცვისა და ბავშვთა უფლებების დაცვის საკითხებზე მომუშავე საჯარო და არასამთავრობო სექტორის წარმომადგენლებისგან. ინფორმაციის მიღება შესალებელია პირისპირ ინტერვიუს, სატელეფონო ინტერვიუს ან ფოკუს-ჯგუფის შეხვედრის საშუალებით, თუმცა უმჯობესია უპირატესობა მიენიჭოს ინფორმაციის წერილობით გამოთხოვას, სამუშაო ჯგუფის მიერ თითოეული სამიზნე ჯგუფის საჭიროებების დასადგენად წინასწარ შემუშავებული კითხვარის მეშვეობით.

შემსრულებელი: სამუშაო ჯგუფის წევრი/წევრები (ბავშვის დაცვის განყოფილების ან სოციალური სამსახურის წარმომადგენლები).

1. **დაკვირვება და შემთხვევათა ანალიზი**

დაკვირვებისა და შემთხვევათა ანალიზის ეტაპის დანიშნულებაა სამიზნე ჯგუფების წარმომადგენლებისთვის წინა პერიოდში გაწეული სოციალური მომსახურების შესწავლა, მიწოდებული სერვისის სახეობების, არსებულ და პერსპექტიულ სერვისებზე მოთხოვნის და მიწოდების შესაძლებლობების დადგენის მიზნით. ინფორმაციის მიღება შესაძლებელია პირისპირ ინტერვიუს ან სატელეფონო ინტერვიუს საშუალებით, თუმცა უმჯობესია უპირატესობა მიენიჭოს ინფორმაციის წერილობით გამოთხოვას, სამუშაო ჯგუფის მიერ თითოეული სამიზნე ჯგუფის საჭიროებების დასადგენად წინასწარ შემუშავებული კითხვარის მეშვეობით.

ინფორმაციის წყარო: სერვისის მიმწოდებლები, მუნიციპალიტეტის თანამშრომლები, სკოლამდელი განათლების და ზოგადი განათლების სისტემის წარმომადგენლები.

მნიშვნელოვანია: სერვისის მიმწოდებელთა მხრიდან მიღებული ინფორმაციის ანალიზისას გასათვალისწინებელი იქნას ინტერესთა კონფლიქტის საკითხი.

შემსრულებელი: სამუშაო ჯგუფის წევრი/წევრები (ბავშვის დაცვის განყოფილების ან სოციალური სამსახურის წარმომადგენლები).

1. **საჭიროებათა კვლევისას მიღებული ინფორმაციის დამუშავება და ანალიზი**

საჭიროებათა კვლევის აღნიშნულ ეტაპზე ხდება კვლევის წინა ეტაპებზე (მონაცემთა მოძიება, ბიბლიოგრაფიული კვლევა, სოციოლოგიური კვლევა, დაკვირვება და შემთხვევათა ანალიზი) მოძიებული ინფორმაციის დამუშავება და მონაცემების გაანალიზება.

სოციოლოგიური კვლევის ეტაპებზე მიღებული ინფორმაცია (მ.შ. სამიზნე ჯგუფის წარმომადგენლებისგან, ბავშვის უფლებების დაცვის საკითხებზე მომუშავე საჯარო და არასამთავრობო სექტორის წამომადგენლებისგან მიღებული ინფორმაცია) ხარისხდება და ჯამდება სამიზნე ჯგუფების მიხედვით. მონაცემთა დამუშავებისას გამოიყენება მიზეზ-შედეგობირვი ანალიზის მეთოდი - საჭიროების გამომწვევი მიზეზების გათვალისწინებით გამოიყოფა საერთო საჭიროებები, რომელიც თანაბრად ეხება მიზნობრივ ჯგუფს და განსაკუთრებული/კონკრეტული საჭიროებები, რომელიც მხოლოდ ჯგუფის შემადგენელ ცალკეულ სეგმენტებს ეხება. როგორც საერთო, ისე განსაკუთრებული/კონკრეტული საჭიროებები გადაგვაქვს რაოდენობრივ ჭრილში, სამიზნე ჯგუფის ან მისი ცალკეული სეგმენტის შესახებ სტატისტიკურ ინფორმაციაზე (ან სხვა სახის რაოდენობრივ მაჩვენებელზე) დაყრდნობით.

მონაცემების დამუშავების შედეგად, თითოეული სამიზნე ჯგუფის მიხედვით ჩამოყალიბდება დასკვნა შემდეგი სახით:

ა) მიზნობრივი ჯგუფის საერთო საჭიროებანი;

ბ) კონკრეტული საჭიროებანი მიზნობრივი ჯგუფის შემადგენელი სეგმენტების მიხედვით;

საჭიროებების გამოკვეთის შემდეგ, სამუშაო ჯგუფი ატარებს ფოკუს-ჯგუფს პრიორიტეტების გამოკვეთის მიზნით. ფოკუს-ჯგუფი შედგება სამიზნე ჯგუფის და დაინტერესებული მხარეების წარმოადგენლებისგან. უმჯობესია ორი განსხვავებული ფოკუს-ჯგუფის ჩატარება - ცალკე სამიზნე ჯგუფების წარმომადგენლებისთვის და ცალკე დაინტერესებული მხარეების წარმომადგენლებისთვის.

სამიზნე ჯგუფების ფოკუს-ჯგუფი უნდა დაკომპლექტეს იმდაგვარად, რომ მასში ჩართული იყოს ყველა სამიზნე ჯგუფის წარმომადგენელი, დაცული იყოს განდერული ბალანსი, ეთნიკური მრავალფეროვნება (მრავალეთნიკურ მუნიციპალიტეტებში) და ასაკობრივი ჯგუფების თანაბარი წარმომადგენლობა. ერთი ფოკუს-ჯგუფის მონაწილეთა რაოდენობა არ უნდა აღემატებოდეს თხუთმეტს.

სამუშაო ჯგუფის მოდერატორი მონაწილეებს გააცნობს კვლევის შედეგად გამოკვეთილ საჭიროებებს და სთავაზობს მათ ამ საჭიროებების დალაგებას პრიორიტეტების მიხედვით, ასევე, მონაწილეები ასაბუთებენ თავის გადაწყვეტილებას. საჭიროებების პრიორიტეტებად დალაგება უნდა მოხდეს თითოეული საკვლევი სამიზნე ჯგუფისთვის ცალცალკე. მოდერატორი არ სვამს მიმანიშნებელ კითხვებს, მხოლოდ ისმენს მათ მოსაზრებებს და ინიშნავს პასუხებს.

თითოეული სამიზნე ჯგუფის საჭიროებების შესახებ მიგნებები და გამოკვეთილი პრიორიტეტები აისახება საჭიროებათა კვლევის ანგარიშში ცალცალკე (ანგარიშის სტრუქტურის ნიმუში მოცემულია დანართი #9).

1. **საჭიროებათა კვლევის პირველადი ანგარიშის საჯარო განხილვა**

პირველადი ანგარიშის შედგენის შემდეგ ხდება კვლევის პირველადი შედეგების საჯარო განხილვა სამიზნე ჯგუფების, სამოქალაქო საზოგადოების, სოციალურ სფეროში მოღვაწე არასამთავრობო სექტორის წარმომადგენლებთან. საჯარო განხილვა შედგება ორი ეტპისგან:

* პირველ ეტაპზე ხდება ანგარიშის პროექტის განხილვა სამიზნე ჯგუფებთან და დაინტერესებულ მხარეებთან.
* საჯარო განხილვის მეორე ეტაპზე ანგარიშის პროექტი, ასევე დაინტერესბულ მხარეებთან განხილვის შედეგები წარედგინება მერის მრჩეველთა საბჭოს. დოკუმენტის საჯარო განხილვის ორივე ეტაპზე გამოთქმული არგუმენტირებული შენიშვნები აისახება კვლევის საბოლოო ანგარიშში.

საჯარო განხილვას წინ უსწრებს საჭიროებათა კვლევის პირველადი ანგარიშის და ანგარიშის საფუძველზე შექმნილი პრეზენტაციის (აღსაქმელად გამარტივებული ვერსია, სადაც გამოტანილია კვლევის ძირითადი მიგნებები) პროაქტიული გამოქვეყნაბა. დოკუმენტის პროექტი ქვეყნდება როგორც მუნიციპალიტეტის ვებ-გვერდზე, ისე სოციალური ქსელში მუნიციპალიტეტის გვერდზე. მნიშვნელოვანია, რომ ანგარიშის პროექტი ასევე გაეგზავნოს კვლევაში ჩართულ დაინტერესებულ მხარეებს.

ცნობა საჯარო განხილვის დაწყების, დოკუმენტის პროექტის ხელმისაწვდომობის, საჯარო სადისკუსიო შეხვედრის ჩატარების დროისა და ადგილის, შეხვედრაში მონაწილე მხარეებისა და განსახილველი საკითხების შესახებ ვრცელდება შეხვედრამდე არანაკლებ 1 კვირით ადრე, მუნიციპალიტეტის ვებ-გვერდის, მუნიციპალიტეტის სოციალური ქსელის გვერდის, ადგილობრივი მასობრივი ინფორმაციების საშუალებებით. მნიშვნელოვანია, რომ შეხვედრის გამართვის შესახებ წერილობითი ფორმით ეცნობოთ საჭიროებათა კვლევის პროცესში მონაწილე საჯარო და არასამთავრობო სექტორის წარმომადგენლებს.

საჯარო განხილვის პროცესში მონაწილეობის უფლება უნდა მიეცეს ყველა დაინტერესებულ მხარეს. მათ მიერ არგუმენტირებული განსხვავებული მოსაზრება აისახება კვლევის საბოლოო ანგარიშის დამატებით ველში.

1. **სამუშაო ჯგუფის დასკვნითი სხოდმა და საჭიროებათა კვლევის საბოლოო ანგარიში**

საჯარო განხილვების დასრულების შემდეგ, სამუშაო ჯგუფი მართავს შემაჯამებელ სხდომას, სადაც განიხილება საჭიროებათა კვლევის საბოლოო ანგარიში.

სამუშაო ჯგუფის ხელმძღვანელი საჭიროებათა კვლევის საბოლოო ანგარიშს და სხდომის ოქმს წარაუდგენს მუნიციპალიტეტის მერს არაუგვიანეს 30 სექტემბრისა.